**Lengyel Alfréd Honismereti Verseny felhívása**

**a 2017/2018-es tanévre**

A Dr. Kovács Pál Könyvtár és Közösségi Tér és a Győri Szolgáltatási SZC Krúdy Gyula Középiskolája honismereti prezentációs pályázatot hirdet Győr város középiskolái számára, 2 fős csapatok részvételével.

**Jelentkezési határidő**: 2017. december 8. (péntek) – erre az időpontra várjuk a jelentkező csapatok **(jeligével)**, az **iskola**, a **felkészítő tanár nevét**, a **választott téma megjelölését** és egy **e-mail címet.**

**Jelentkezéseket a következő címre lehet küldeni: Magdics Erika,** **Győri Szolgáltatási SZC Krúdy Gyula Középiskolája, 9024 Győr, Örkény István utca 8-10. vagy** **magdicserika0@gmail.com****.**

**A verseny részleteiről Magdics Erikánál lehet érdeklődni – e-mailben, vagy az 511-285-es telefonszámon.**

**A pályázat témakörei**: Győr helytörténetét feldolgozó prezentációk. *A szabadon választott témakörön belül, egyéni téma bemutatása.*

♣ Irodalmi emlékhelyek Győrben

♣ A barokk Győr építészeti emlékei

♣ Zenei élet Győrben: a múltban vagy jelenben

♣ Egyháztörténeti emlékek Győrben

♣ Sportélet és Győr

♣ Egy adott iskola történetének bemutatása

♣ Az 1848-as események Győrben

♣ Győrhöz kötődő tudósok: dr. Kovács Pál, Rómer Flóris, Xantus János, Schima Bandi

♣ Gasztronómia: vendéglők, cukrászdák Győrben

**A felkészülést segíti két előadás**:

2017. december 7. (csütörtök) 12 ó 45 Hajnóczky Mónika: A Pető Gyűjtemény a Krúdyban – avagy gasztronómiai eszközök története

2017. december 6. (szerda) 12 ó 45 Bana József, a Győri Városi Levéltár igazgatója 1848 és Győr címmel tart előadást.

**A pályázat formai és terjedelmi követelményei**: PowerPoint, Prezi, mely legfeljebb 15 diát tartalmaz. A diákon képeket és szöveget is meg kell jeleníteni. **Kérünk mindenkit, hogy a prezentációk végén tüntesse fel a felhasznált forrásokat! (pl.: szerző, cím, kiadási hely, kiadó, év vagy internetes forrás esetén: szerző: cím, webcím (letöltés dátuma)**

Az elkészült pályamunkákat e-mailben vagy digitális formában kérjük beadni. A verseny 2 fordulós.

A pályamunkák beérkezési határideje: 2018. február 8. (csütörtök)

**A döntő** időpontja: 2018. március 21. (szerda)

**A döntőben a 6 legjobb pályázó vehet részt. A döntőben győri művelődéstörténeti sétára/akadályversenyre kerül sor. A vetélkedő felkészülési irodalmát a döntőbe bejutó csapatok fogják megkapni.**

**Felkészülést segítő tevékenység:**

A versenyzők számára a Dr. Kovács Pál Könyvtár és Közösségi Tér helyismereti gyűjteménye szakmai támogatást nyújt. Jó felkészülést kívánunk!

dr. Horváth Sándor Domonkos Bejcziné Mosolits Erika

Dr. Kovács Pál Könyvtár Győri Szolgáltatási SZC

és Közösségi Tér Krúdy Gyula Középiskolája

igazgató igazgatónő